**Περίληψη- η Τέχνη της Επικοινωνίας με το παιδί.**

**Μεταξύ των άλλων η κα Καραλάζου τόνισε πως**

Η επικοινωνία με το παιδί είναι τέχνη γιατί η ίδια η διαδικασία της επικοινωνίας είναι περίπλοκη και απαιτεί ειδικούς χειρισμούς. Πόσο μάλλον όταν ο Αποστολέας ή ο Παραλήπτης του μηνύματος είναι το παιδί το οποίο απαιτεί και αυτό ειδικούς χειρισμούς.

Στη διαπροσωπική επικοινωνία γονέα – παιδιού, ο αδύναμος κρίκος είναι το παιδί επομένως η ευθύνη της δημιουργικής επικοινωνίας πέφτει στους γονείς.

Για να επιτύχουμε σε αυτό το καθήκον μας ως γονείς:

* Υιοθετούμε τις αρχές της ανοιχτής και ειλικρινούς επικοινωνίας με το παιδί.
* Ρίχνουμε γέφυρες επικοινωνίας. Ο γονέας με τη συμπεριφορά του διασφαλίζει την ανοιχτή επικοινωνία. Με κατάλληλες ερωτήσεις επιζητά την επικοινωνία με το παιδί και το βοηθάει να εκφραστεί.
* Στέλνουμε ξεκάθαρα μηνύματα μέσω της λεκτικής και μη λεκτικής επικοινωνίας γιατί διαφορετικά δημιουργείται σύγχυση στο παιδί.
* Θεσπίζουμε αμοιβαία αποδεκτούς στόχους/ κανόνες και δεσμευόμαστε για την τήρηση και επίτευξή των.
* Εστιάζουμε στη δημιουργική λύση των προβλημάτων και την εποικοδομητική επίλυση των διαφωνιών.
* Χρησιμοποιούμε τη γλώσσα της αποδοχής. Η αποδοχή είναι σαν το γόνιμο έδαφος. Τα παιδιά κλείνουν τις πόρτες επικοινωνίας στους άκαμπτους και αυστηρούς γονείς. Δεν τους λένε την αλήθεια γιατί φοβούνται.
* «Πείθουμε» και δεν «Χειραγωγούμε».
* Χτίζουμε έναν κώδικα αποτελεσματικής επικοινωνίας.

**Επιδρούμε στο παιδί** από τη βρεφική ηλικία χρησιμοποιώντας λιγότερο τη δύναμή μας και περισσότερο τις μεθόδους καλής επικοινωνίας που αναφέραμε.

**Σκοπός είναι να προετοιμάζουμε το παιδί** για το επόμενο αναπτυξιακό του στάδιο , για τη ζωή κι όχι να το προφυλάσσουμε. Στόχος μας το παιδί να γίνει ικανό να βρει και να δώσει το δικό του νόημα στη ζωή.

**Θέλουμε τα παιδιά μας να γίνουν υπεύθυνα**, ανεξάρτητα, συνεργάσιμα, δημιουργικά, συναισθηματικά ισορροπημένα άτομα και κατά ένα μεγάλο μέρος όλα αυτά τα επιτυγχάνουμε με την δημιουργική επικοινωνία.

**Το μήνυμα είναι :**

Ο καθένας μπορεί να θυμώνει. Αυτό είναι εύκολο. Αλλά να θυμώνει κανείς:

 Με το σωστό πρόσωπο

Τη σωστή στιγμή

Για τη σωστή αιτία και

Με το σωστό τρόπο

 Αυτό είναι δύσκολο. **Αριστοτέλης ( 384 Π.Χ.- 322Π.Χ.)**